ታይሮይድ እንታይ እዩ?
ታይሮይድ ኣብ ዝተሓተ ክፋል ናይ ክሳድ ኣብ ትሕቲ ፍረ-ኣዳም ዝርከብ ጽኪ እዩ። እዚ ጽኪ ቲ3ን ቲ4ን ዝተበሃሉ ቀንዲ ሆርሞናት ዘፍሪ ኮይኑ፡ ብመንገዲ ደም ኣቢሎም ድማ ናብ መላእ ኣካላት ብምዝውዋር መጠን ዝተፈላለዩ ንጥፈታት ኣካላት- ከም ቅልጣፈ ምቅጻል ካሎሪንን ቅልጣፈ ህርመት ልብን ይቆጻጸሩ። ብትኽክል ዝሰርሕ ጽኪ ታይሮይድ ሜታቦልነት (ኣብ ኣካላት ዝትግበሩ ንጥፈታት) ሰብነት ካብ መጠን ንላዕሊ ብዘይቕልጥፍ ወይ ብዘይድንጒ ኣገባብ ንኽሰርሕ ዘድልዮ ቅኑዕ ዓቐን ሆርሞን ዘፍሪ'ዩ።

ገለ ዘይስሩዕነት ስርዓታት ሰብነት ንጽኪ ታይሮይድ ሰብነትና ካብ ዘድልዮ ንላዕሊ ወይ ንታሕቲ ዓቐን ሆርሞናት ከም ዘንዝዕ ይገብሩ።

ሓደ ካብዞም ዘይስሩዕነት ከኣ ብያነ ሰብነት ጽኪ ታይሮይድ ከነቓቕሕ እንከሎ ዝኽሰት እዩ። ኣብ ከምዚ ኩነታት ጽኪ ታይሮይድ ኣዝዩ ብዙሕ ወይ'ዉን ብኣንጻሩ ኣዝዩ ውሑድ ዓቐን ሆርሞናት ከምዘፍሪ ይኸውን።
ኣብ ዝተሓተ ክፋል ናይ ክሳድ ኣብ ትሕቲ ፍረ-ኣዳም ዝርከብ ጽኪ